Арх.бр. 02- 26/1

04.11.2024 година

Врз основа на член 24 од Статутот на Факултетското студентско собрание на Универзитет „Св. Кирил и Методиј “ во Скопје, Стоматолошки факултет- Скопје, Изборната комисија формирана со Одлука на декан за распишување на избори и именување изборна комисија бр.10-2672/1 од 30.10.2024 година, го донесе следото

**У П А Т С Т В О**

 **за спроведување на избори за членови и претседател на Факултетско студентско собрание на Универзитет „Св. Кирил и Методиј’’ во Скопје, Стоматолошки факултет- Скопје**

**во учебната 2024/2025**

1. **КАНДИДАТИ ЗА ЧЛЕНОВИ И ПРЕТСЕДАТЕЛ ВО ФАКУЛТЕТСКОТО СТУДЕНТСКО СОБРАНИЕ**

 **НА СТОМАТОЛОШКИОТ ФАКУЛТЕТ - СКОПЈЕ**

Кандидатите за претставници во Факултетското студентско собрание се утврдуваат по предлог на студентите на Собири на студенти.

Собири на студенти ќе се организираат со студенти запишани на студиски програми на Факултетот и тоа од:

* I, II, III, IV и V и VI- та студиска година од студиската програма за доктори по дентална медицина (студентите запишани во шеста година гласаат на собирот за студенти заедно со студентите запишани во петта година),
* студиската програма за стручни забни техничари,
* студиска програма за стручни стоматолошки сестри – орални хигиенолози,
* студиските програми за постдипломски и докторски студии.

Собирите ќе се одржат со физичко присуство, ***а денот и часот на организирање на собирите, пред нивното одржување се соопштува преку објава на веб страната на Факултетот.***

На собирите можат да присуствуваат, да прелагаат и да бидат предложени студенти кои запишале зимски семестар во учебната 2024/2025 година.

За студиската програма за доктори по дентална медицина каде собирите се организираат по години ќе се смета дека студентот е запишан во студиската година од која се слуша најголем број предмети. Во случај на еднаков број на предмети од две студиски години, припадноста во студиската програма ќе се определува според бројот на кредити од предметите кои се запишани во зимскиот семестар ( студентот припаѓа во студиската година од која вкупниот број на кредити е поголем. Во случај на ист број на кредити студентот ќе припадне во погорната година). Студент кој припаднал во еден собир може да предлага студенти за кандидати за членови на ФСС кои се наоѓаат во истиот собир, освен кандидатот за претседател кој може да припаѓа на друг собир.

**Кандидат за Претседател** **на студиското собрание може да биде студент кој ги положил сите испити заклучно со трети семестар до датумот на предлагање, односно кандидирање за претседател.**

Факултетско студиско собрание го сочинуваат претставници од студенти и тоа:

* од студиска програма за доктори по дентална медицина- 6 (шест)
* од студиска програма за стручни забни техничари – 2 (два)
* од студиска програма за стручни стоматолошки сестри- орални хигиенолози 1 (еден) ,
* од студиска програма од постдипломски и докторски студии- 1 (еден).

На секој од собирите, студентите предлагаат минимум 2 (два) кандидати за членови на Факултетското студентско собание, освен на собирот за стручни забни техничари каде се предлагаат минимум 3 (три) кандидати.

На собирите, студентите предлагаат и кандидат/кандидати за претседател на Факултетското студентско собрание.

Кандидатите за членови и претседател на Факултетското студентско собрание на студенти ги утврдува Изборна комисија формирана од Деканот на Факултетот со Одлука со која се распишуваат изборите.

 Членовите на Изборната комисија се членови на секој собир. Член може да биде и координаторот наставник, кој може да ја објасни целта на организацијата на собирот, да ги поздрави студентите, а потоа работата да ја препушти на изборната комисија.

*На организираните собири на студенти, студентите предлозите ги даваат усно. Собирот е јавен и секој може да го следи кој кого го предлага. Предложениот студент за кандидат за член или претседстел на ФСС веднаш треба да се изјасни дали се согласува со кондидатурата. Доколку истиот не е присутен може согласноста да ја достави до Изборната комисија во рок од 24 часа на следниот маил адреса:* Izbornakomisija@stomfak.ukim.mk

Доколку отсутниот од собирот, а предложен студент за кандидат или претседател на ФСС не испрати согласност во утврдениот рок ќе се смета дека не е предложен за кандидат.

Изборната комисија на собирот врз основа на списоци доставени од службата за студентски прашања утврдува дали предложените кандидати ги исполнуваат предвидените услови, односно дали студентот предложен за член на ФСС или запишано зимски семестар во учебната 2024/2025, дали е запишан на соодветната студиска програма и дали припаѓа на студиската година на која се однесува организираниот собир, а за кандидатот за претседател на Факултетското студиско собрание врши проверка преку студентски прашања и дали ги има положено сите предвидени испити заклучно со трети семестар до датумот на предлагање, односно кандидирање за претседател.

 *Предложените кандидат за член, не може да биде во исто време предложен за претседател на Факултетско студентско собрание.*

 Изборната комисија изготвува записник за секој одржан собир. Во записникот се констатира текот на собирот, студентот кој дал предлог, студентите кои се предложени, исполнетост или не исполнетост наусловите кои треба да ги имаат предложените студенти со конслутација за тоа кои кандидати се утврдени, како и дали во рок од 24 часа е доставена согласност од отсутен, а предложен кандидат.

По одржување на сите собири на студенти, Изборната комисија врз основа на записниците од одржаните собири донесува Одлука со која констатира дека предложените кандидати ги исполнуваат односно не ги исполнуваат условите да бидат предложени за членови и претседател на Факултетското студентско собрание. Во одлуката се наведува личното име на кандидатот, дали е запишан во семестарот, односно во годината и студиска програма.

**Одлуката на Изборната комисија е конечна и се објавува на веб страната на факултетот најдоцна 7 дена пред одржување на изборите.**

**II. СПРОВЕДУВАЊЕ НА ИЗБОРИТЕ**

Членовите и претседателот на Факултетското студентско собрание се избираат на непосредни фер и демократски избори со тајно гласање, со мандат од една година и со право на уште еден избор.

Денот, часот и местото на одржување на изборите се одредени со Одлуката на деканот за распишување на изборите, согласно која Изборите ќе се спроведат на **04.12.2024** година со почеток **од 8:30 часот до 14:00** часот, во **училница 1** (стар деканат).

 Тајното гласање се врши со гласачки ливчиња. Секое гласачкото ливче содржи:

- лого на Факултетот и Универзитетот;

- кратко упатство за начинот на гласање – максималниот број кандидати за кои може да се гласа;

- денот на одржување на гласањето;

- имињата и презимињата на утврдените кандидати наредени по азбучен ред според презимето,

- реден број пред името и презимето на кандидатот,

- студиската програма од која се бираат претставници

- печат на Факултетот.

 Гласачките ливчиња се еднакви по боја, форма и големина .

Изборната комисија изготвува 5 вида гласачки ливчиња и тоа:

1. гласачко ливче со утврдени кандидати од сите студиски години од студиската програма за доктори по дентална медицина,
2. гласачко ливче со утврдени кандидати од студиската програма за стручни забни техничари,
3. гласачко ливче со утврдени кандидати од студиската програма за стручни стоматолошки сестри-орални хигиенолози,
4. гласачко ливче со утврдени кандидати од студиските програми од втор и трет циклус,
5. гласачко ливче со утврдени кандидати за претседател на Факултетското студентско собрание.

Тајното гласање го спроведува Изборната комисија која пред одржување на гласањето обезбедува услови за непречено спроведување на изборите. Изборната комисија обезбедува 5 гласачи кутии, од кои 4 гласачки кутии на кои е точно назначена студиската програма/и за чии претставници се гласа посебно и 1 гласачка кутија каде се гласа за претседател на Факултетското студентско собрание.

Комисијата пред одржување на гласањето констатира колку гласачки ливчиња се изготвени од секој поединечен вид. Бројот на гласачки ливчиња од секој вид соодветствува на бројот на запишани студенти во зимски семестар во учебната 2024/2025 година кои се наведени во избирачкиот список.

Секој студент кој запишал зимски семестар во учебната 2024/2025 година има право да гласа. Студентот на гласачкото место се идентификува со индекс. Еден член на изборната комисија е должен да издава гласачки ливчиња. При предавање на гласачките ливчиња студентот се потпишува во избирачки список што е доказ дека го остварил своето право на глас.

На тајното гласање од утврдените кандидати ќе се гласа за членови на ФСС и тоа:

* Од студиска програма за доктори по дентална медицина - 6 (шест) члена,
* Oд студиска програма за стручни забни техничари - 2 (два) члена,
* Oд студиска програмаза стучни стоматолошки сестри – орални хигиенолози - 1 (еден) член,
* Oд студиска програма од постдипломски и докторски студии - 1 (еден) член и
* За избор на 1 (еден) претседател на ФСС од утврдените кандидати со Одлука на Изборната комисија.

***Студентот гласа со заокружување на редниот број пред името на кандидатот.***

 Според структурата на Факултетското студентско собрание, студентите можат да гласаат најмалку за еден кандидат на гласачкото ливче, а најмногу за:

-6 (шест) кандидати од студиската програма за доктори по дентална медицина,

-2 (два) кандидати од студиска програма за стручни забни техничари,

-1 (еден) кандидат од студиска програма за стручни стоматолошки сестри-орални хигиенолози

-1 (еден) кандидат од студиските програми од постдипломски и докторски студии,

-1 (еден) кандидат за претседател на Факултетско студентско собрание.

Доколку на ливчето се заокружени повеќе кандидати од одредениот максимален број, ливчето ќе се смета *за неважечко*. Неважечко е и ливчето на кое се внесени нови имиња и ливчето од кое со сигурност не може да се утврди за кој кандидат се гласало, како и ливчето на кое не е заокружен ниту еден кандидат.

Гласачките кутии се затвараат точно на денот и во часот наведени во Одлуката за распишување на изборите. По затварање на гласачкото место Изборната комисија пристапува кон утврдување на резултатите од гласањето со пребројување на гласовите за секој кандидат од секоја поединечна гласачка кутија. Изборната комисија составува записник за резултатите од гласањето во кој се констатира кои кандидати за членови и претседател се избрани. Гласачкиот материјал го запечатува во коверти и заедно со записникот го предава во архивата на Факултетот.

За избрани членови на Факултетското студентско собрание се сметаат кандидатите кои добиле најмногу гласови од студентите кои гласале, за што Изборната комисија донесува Одлука со која констатира кои претставници од студентите се избрани за членови на ФСС-СФ, која е конечна.

За избран претседател на Факултетското студентско собрание се смета кандидатот кој добил најмногу гласови од студентите кои гласале, за што Изборната комисија донесува Одлука со која констатира кој студент е избран за претседател на ФСС-СФ, која е конечна.

Ова Упатство се објавува на веб-страната на Факултетот.

**ИЗБОРНА КОМИСИЈА**

1. Ребека Јовановска, студент-претседател с.р.

2. Каролина Петровска, студент, - член с.р.

3. Наталиа Пеовска, студент-член с.р

4. Проф.д-р Едвард Јанев – член с.р.

5. Проф.д-р Наташа Ставрева – член с.р.